作者:曾開國
標題:摸魚兒
內容:望層霄、五雲開處。屏星光射螺浦。復來七日冬將至，恰則嶽神生甫。梅半吐。試索笑巡簷，稍稍香風度。花嬌欲語。問昔日治平，吳公無傳，今請為公歌襦褲。□□□，玉粒家家豐貯。因人豈關天數。金城千里誰能護，前召又逢後杜。□□□。見說道、長安新築沙堤路。班催鷺序。垂色醉蟠桃，胸中色線，待把袞衣補。